Юрый Уладзіміравіч Кандрашоў

Юрый Уладзіміравіч Кандрашоў (, Яраслаўль) — расійскі ,  вучань вядомых савецкіх скульптараў Заіра Азгура і Льва Кербеля.

 Біяграфія 
У 1983 годзе паступіў вучыцца ў Мінскае мастацкае вучылішча імя Аляксея Глебава, якое скончыў у 1987 годзе. Быў вучнем Заіра Азгура. Дыпломнай працай была скульптура «Іканапісец», за якую мастак атрымаў адзнаку «выдатна» і таксама пахвалу камісіі, старшынёй якой з'яўляўся беларускі скульптар Анатоль Анікейчык. Удзельнічаў у мастацкіх выстаўках з 1989 года.

З 1990 па 1996 годы вучыўся ў Расійскай Акадэміі жывапісу, разьбярства і дойлідства. Быў студэнтам кафедры прафесара Анатоля Бічукова. Настаўнікамі былі Вячаслаў Клыкаў, Леў Мацюшын і Уладзімір Макравусаў. Дыпломны праект коннага помніка рускім праваслаўным святым Перасвету і Аслябе, героям Кулікоўскай бітвы, выкананы на «выдатна», быў прыняты Урадам Масквы для ўсталявання ў паркавай зоне Сіманава манастыраМосковский Комсомолец. В столице появится памятник монахам — героям Куликовской битвы .

У 1997 годзе стаў членам міжнароднай федэрацыі мастакоў ЮНЕСКА. У 1999 годзе ўступіў у Саюз мастакоў Расіі, яго Маскоўскае аддзяленне. Удзельнічае ў штогадовых выстаўках Саюза. Першая персанальная выстава прайшла ў Цэнтральным Доме Мастака ў Маскве ў 2001 годзе. Больш за 10 гадоў з'яўляецца членам таварыства мастакоў «Сонечны квадрат», удзельнік усіх выставак гэтага аб'яднання ў СНД і Францыі. Прымае таксама ўдзел у выстаўках беларускага сучаснага мастацтваПервая Минская Триеннале современного искусства «БЕЛЭКСПО-АРТ—2012». . Творы Юрыя Кандрашова знаходзяцца ў Дзяржаўнай Траццякоўскай галерэі, у прыватных зборах у Расіі і за мяжой.

Трагічна загінуў у МасквеЗагінуў скульптар Юрый Кандрашоў.

 Творчасць 
Маючы класічную адукацыю, Юрый Кандрашоў умела спалучаў у сваёй творчасці акадэмічныя навыкі і сучаснае мысленне. Сфера упадабаных творчых пошукаў аўтара — партрэтная, сюжэтная і садова-паркавая скульптура вялікіх і малых формаў. Мастак імкнецца знайсці новую мову зносін з гледачом. Зыходзячы з традыцый і аперуючы тэхналагічнымі канонамі, ён знаходзіць новыя пластычныя рашэнні, злучаючы святло і аб'ём. Індывідуальнасць скульптара выяўлялася ў яго багатай творчай палітры, дзе шкло, якое прыцягвае майстра сваімі характарыстыкамі, мае ў скульптурным аб'екце незаменную ролю«Скульптура должна жить на свободе» .

У Маскве усталяваны скульптуры Юрыя Кандрашова: «Настаўніца», «Садоўнік», «Пяшчота», «Хлопчык з кнігай», «Давер».

 Асноўныя выстаўкі 
 1989 — Рэспубліканская выстаўка, Палац Мастацтваў, Мінск
 1994 — першая выстава Расійскай Акадэміі жывапісу, разьбярства і дойлідства ў Манежы, у складзе студэнтаў акадэміі
 1995 — удзел у сімпозіуме скульптуры ў Струміцэ, Македонія. Скульптура «Струміла» ўсталявана на плошчы горада Струміца
 1997 — выстаўка да 850-годдзя Масквы ў Маскоўскай гарадской думе
 2000 — Рэспубліканская выстаўка «Новыя імёны», Палац Мастацтваў, МінскВечерний Минск. И скульптор превратился в экспонат.
 2006 — выстаўка ў галерэі «Салейл», Парыж, Францыя
 2006—2007 — групавыя выстаўкі мастацкага аб'яднання «Сонечны Квадрат» у Цэнтральным доме мастака (Масква), у Францыі і Швейцарыі
 2006—2007 — удзел у арт-салоне «EuropArt», Жэнева, ШвейцарыяARTinvestment.RU «Хвостовой плавник кита», скульптор Кондрашов
 2008 — удзел у «ArtExpo», Джэвіс Цэнтр, Нью-Ёрк, ЗША
 2011 — скульптурны сімпозіум  у Астраўцы, Беларусь, скульптура «Хмарка»
 2011 — выстаўка ў галерэі «Анімалін», Крокус-Экспа, Масква
 2012 — групавая выстаўка ў Цэнтральным Доме Мастака, Масква
 2012 — выстаўка ў галерэі «Артэкон», Масква
 2012 — 1-я Мінская трыенале сучаснага мастацтва БЕЛЭКСПА-АРТ—2012
 2013 — персанальная выстаўка ў Маскоўскім аддзяленні Саюза Мастакоў Расіі, выставачны зал на Бегавой
 2013 — выстаўка «Народжаныя лётаць... і поўзаць», Дзяржаўны Рускі музей   Русский музей. Рождённые летать... и ползать.  

 Спасылкі 
 Библиотека изобразительных искусств 
 Первая Минская Триеннале современного искусства «БЕЛЭКСПО-АРТ—2012».  
 Ярославский Медведь и скульптор Юрий Кондрашов 

Катэгорыя:Выпускнікі Мінскага дзяржаўнага мастацкага каледжа імя А. К. Глебава
Катэгорыя:Вучні Заіра Азгура